Diari Oficial de la Generalitat Valenciana


Sumari del DOGV 1199, del 11-12-1989 (1989/815929)

DECRET 173/1989, de 24 de novembre, del Consell de la Generalitat Valenciana, pel qual s'aproven les disposicions reguladores generals de l'acreditament de laboratoris d'assaig per al control de qualitat de l'edificació.
----------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1989/11/24/173/dof/vci/html**

### Dades del document

Número de DOGV
:   1199

Data del DOGV
:   11-12-1989

Secció del DOGV
:   DISPOSICIONS GENERALS

Número del document
:   1989/815929


Data del document
:   24-11-1989

Organisme emissor
:   Conselleria d'Obres Públiques,Urbanisme i Transports

Tipus de document
:   Decret

Anàlisi jurídica

Decret 173/1989, de 24 de novembre, del Consell de la Generalitat Valenciana, pel qual s'aproven les disposicions reguladores generals de l'acreditament de laboratoris d'assaigs per al control de qualitat de l'edificació.  
El Reial Decret 1720/1984, de 18 de juliol, sobre traspàs de funcions i serveis de l'Administració de l?Estat a la Generalitat Valenciana en matèria de patrimoni arquitectònic, control de la qualitat d'edificació i habitatge, en l'annex 1, apartat D, expressa les funcions en què han de concórrer l'Administració de l?Estat i la Comunitat Autònoma, i la forma de cooperació. Els subapartats e), f) i i) de l?esmentat apartat indiquen les funcions següents:  
e) Elaboració de models indicatius de funcionament de les organitzacions de control de qualitat de l?edificació de les Comunitats Autònomes i formació del personal adequat.  
f) Supervisió i homologació de laboratoris per a la qualitat de l?edificació.  
i) Registre d?entitats que desenvolupen la seua activitat en les matèries objecte de traspàs.  
Amb la finalitat de coordinar aquestes funcions de manera que s'harmonitze l'actuació de les diferents Administracions Públiques, salvant el principi de reciprocitat entre aquestes, es va constituir una Comissió Tècnica de treball en matèria de qualitat en l?edificació, amb la participació de representants dels Organismes de les Comunitats Autònomes que tenen assumides les funcions relacionades amb el control de qualitat de l?edificació i la Direcció General per a l'Habitatge i Arquitectura del Ministeri d'Obres Públiques i Urbanisme, aquesta comissió va proposar un procediment, unes disposicions reguladores generals per a l?acreditament de laboratoris i la creació d'un òrgan, la Comissió Tècnica d?acreditament, en la qual estan degudament representades les Comunitats Autònomes i l'Administració de l?Estat.  
El Reial Decret 1230/1989, de 13 d'octubre, pel qual s'aprovaren les disposicions reguladores generals de l'acreditament de laboratoris d'assaigs per al control de qualitat de l?edificació, es va publicar al Boletín Oficial del Estado, de data 18 d'octubre de 1989.  
Vist que el concurs de laboratoris privats és necessari per a la política de qualitat d'edificació que es duu a terme des de la Generalitat Valenciana i que les disposicions reguladores estan d' acord amb aquesta política, cal que les actuacions d'acreditament a l?àmbit de la Comunitat Valenciana es realitzen d'acord amb les esmentades disposicions reguladores.  
Per això, atés que la Generalitat Valenciana té atribuïdes competències en matèria d?edificació, d'acord amb l'article 31.9 de l?Estatut d?autonomia, i una vegada efectuat el traspàs de funcions i serveis a la Generalitat Valenciana pel Reial Decret 1720/1984, de 18 de juliol, en matèria de patrimoni arquitectònic, control de qualitat de l?edificació i habitatge, a proposta del Conseller d'Obres Públiques, Urbanisme i Transports i prèvia deliberació del Consell de la Generalitat Valenciana en sessió celebrada el dia 24 de novembre de 1989,  
DECRETE:  
Article únic  
Les actuacions per a l'acreditament de laboratoris d'assaigs per al control de qualitat de l?edificació a l?àmbit de la Comunitat Valenciana es duran a terme d'acord amb el sistema d'acreditament contingut en el Reial Decret 1230/1989, de 13 d'octubre, en els termes i amb els efectes que s'hi determinen.  
L?organisme acreditador a la Comunitat Valenciana serà la Conselleria d'Obres Públiques, Urbanisme i Transports, a través de la Direcció General d?Arquitectura i Habitatge.  
L?Organisme acreditador designarà els membres que han de pertànyer a la Comissió Tècnica d?Acreditament.  
DISPOSICIO FINAL  
S'autoritza el Conseller d'Obres Públiques, Urbanisme i Transports per a dictar les Ordres de desenvolupament d'aquesta disposició pel que fa a les àrees tècniques d'acreditament, condicions de l'acreditament, tramitació de l'acreditament i totes aquelles que siguen necessàries.  
València, 24 de novembre de 1989.  
El President de la Generalitat,  
JOAN LERMA I BLASCO  
El Conseller d'Obres Públiques, Urbanisme i Transports  
RAFAEL BLASCO I CASTANY


Còpia Permalink ELI